તાજેતરમાં જ રાષ્ટ્રીય સ્વયંસેવક સંઘના સરસંઘચાલક મા. શ્રી મોહનજી ભાગવત પણ નકલી એકાઉન્ટ થકી જુઠ્ઠાણાભર્યા સમાચારનો શિકાર બન્યા હતા. તેમના નામનું નકલી એકાઉન્ટ બનાવી અનુસૂચિત જાતિ અને જનજાતિ સમુદાયને લઈને આપત્તિજનક ભડકાઉ ટિપ્પણી કરવામાં આવી હતી, જેને લઈ તેમના પર અપરાધિક કેસ દાખલ કરવા સુધીની નોબત આવી ગઈ હતી. ત્યારબાદ સરસંઘચાલકજીએ ખુદ ખુલાસો કર્યો હતો કે, મારે કોઈ જ ફેસબુક એકાઉન્ટ છે જ નહીં. હા, રા.સ્વ.સંઘના નામનું ફેસબુક એકાઉન્ટ જરૂર છે, પણ મારું આવું કોઈ જ એકાઉન્ટ નથી. ઉલ્લેખનીય છે કે ડૉ. મોહન ભાગવત અગાઉ પણ પોતે સોશિયલ મીડિયા પર સક્રિય છે જ નહિની વાત અનેકવાર કહી ચૂક્યા છે.